text: Sønderjyske sejrede, Esbjerg fik bank
  20 september 2014 kl. 09.32
  Det var med blandede følelser for regionens to hold, at ishockeysæsonen fredag aften gik i gang.
  I Vojens kom de regerende mestre SønderjyskE bagud mod Odense, men på blandt andet to mål af Nick Dineen, fik sønderjyderne vendt kampen til en 5-2-sejr foran mere end 2.000 tilskuere.
  Esbjerg Energy startede med en svær udekamp mod Herning. Og kampen var også for svær. 7-1 blev vestjyderne sendt hjem med. Dermed fik esbjergenserne langt fra den start, de havde håbet på.
  